סגנית יו"ר הכנסת, ח"כ שרן השכל, תוקפת את דרישת שופטי בג"ץ מהכנסת והממשלה להתייצב ולהסביר מדוע לא יבוטל תיקון החוק המאפשר הקמת ממשלת חילופים (רוטציה)
"הדיון בחוק הזה, הכרעה בסוגיה שהיא נטו פוליטית, היא התערבות פוליטית בוטה", אמרה השכל הבוקר (ראשון) בראיון לתכנית 'מנדיביתאן' ב'כאן מורשת'.
עוד אמרה השכל, "הגשתי חקיקה שמבקשת לצמצם את זכות העמידה. מדובר בחוק יסוד שעבר ברוב של למעלה מ-70 ח"כים. זה ניסיון לחצות קווים".
לדברי השכל, "אם התנועה לאיכות השלטון לא מרוצה מהממשלה הנוכחית, היא מוזמנת לבוא ולהעמיד רשימה מטעמה לכנסת".
נזכיר כי ביום חמישי הוציאו שופטי בג"ץ צו על תנאי נגד שלושה מהתיקונים בחוק יסוד הממשלה הנוגעים להקמת ממשלת החילופים. הצו עורר זעם רב בקואליציה, ובליכוד הבהירו שהתערבות בחוק משמעותה תהיה הליכה לבחירות.
ח"כ שרן השכל תוקפת את הצו שהוציאו שופטי בג"ץ בנושא חוק ממשלת החילופים ומודיעה: "הגשתי חקיקה שמבקשת לצמצם את זכות העמידה".